Den andalusiske hund
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmer og tv-serier
Den andalusiske hund er en berømt surrealistisk kortfilm fra 1929 av Luis Buñuel, som skrev manuset sammen med Salvador Dalí. I sentrale roller finner vi Simone Mareuil og Pierre Batcheff, men de to manusforfatterne er også med.
Buñuel og Dalí skrev manuset etter å ha blitt enige om å utelukke alle rasjonelle impulser og å skrive på grunnlag av «drømmenes logikk». Dette var inspirert av André Bretons første surrealistiske manifest fra 1924.Resultatet ble en rundt 17 minutter lang stumfilm bestående av en rekke originale, utpreget visuelle og tilsynelatende urelaterte episoder med sterk assosiativ kraft. Særlig berømt er åpningen, hvor et øye skjæres over med en barberkniv.Filmen regnes som et sentralt verk innenfor surrealismen. Les mer i Store norske leksikon film i Frankrike film i Spania surrealisme i film Luis Buñuel Salvador Dalí